ddrg/super_eurlex huggingface dataset:
Rettens dom af 28. april 2021 — Sharif mod Rådet

(Sag T-540/19) (1)

(Fælles udenrigs- og sikkerhedspolitik - restriktive foranstaltninger over for Syrien - indefrysning af midler - urigtigt skøn - proportionalitet - ejendomsret - ret til at udøve økonomisk virksomhed)

(2021/C 242/35)

Processprog: fransk

Parter

Sagsøger: Ammar Sharif (Damaskus, Syrien) (ved advokaterne J.-P. Buyle, L. Cloquet og J. Kobeissi)

Sagsøgt: Rådet for Den Europæiske Union (ved S. Lejeune og V. Piessevaux, som befuldmægtigede)

Intervenient til støtte for sagsøgte: Europa-Kommissionen (ved A. Bouquet, J. Norris og J. Roberti di Sarsina, som befuldmægtigede)

Sagens genstand

Søgsmål anlagt på grundlag af artikel 263 TEUF med påstand om annullation af Rådets afgørelse (FUSP) 2019/806 af 17. maj 2019 om ændring af afgørelse 2013/255/FUSP om restriktive foranstaltninger over for Syrien (EUT 2019, L 132, s. 36), af Rådets gennemførelsesforordning (EU) 2019/798 af 17. maj 2019 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2019, L 132, s. 1), af Rådets afgørelse (FUSP) 2020/719 af 28. maj 2020 om ændring af afgørelse 2013/255/FUSP om restriktive foranstaltninger over for Syrien (EUT 2020, L 168, s. 66), og af Rådets gennemførelsesforordning (EU) 2020/716 af 28. maj 2020 om gennemførelse af forordning (EU) nr. 36/2012 om restriktive foranstaltninger på baggrund af situationen i Syrien (EUT 2020, L 168, s. 1), for så vidt som disse retsakter vedrører sagsøgeren.

Konklusion

1) Rådet for Den Europæiske Union frifindes.

2) Ammar Sharif bærer sine egne omkostninger og betaler de af Rådet for Den Europæiske Union afholdte omkostninger.

3) Europa-Kommissionen bærer sine egne omkostninger.

(1) EUT C 337 af 7.10.2019.
C 242/26

Rettens dom af 28. april 2021 — Asolo mod EUIPO — Red Bull (FLÜGEL)

(Sag T-509/19) (1)

(EU-varemærker - ugyldighedssag - EU-ordmærket FLÜGEL - de ældre nationale ordmærker …VERLEIHT FLÜGEL og RED BULL VERLEIHT FLÜÜÜGEL - relative registreringshindringer - skade på renomméet - artikel 8, stk. 5, og artikel 52, stk. 1, litra a), i forordning nr. 40/94 [nu artikel 8, stk. 5, og artikel 60, stk. 1, litra a), i forordning (EU) 2017/1001] - retten til at blive hørt - artikel 70, stk. 2, og artikel 94, stk. 1, i forordning 2017/1001)

(2021/C 242/33)

Processprog: engelsk

Parter

Sagsøger: Asolo LTD (Limassol, Cypern) (ved advokaterne W. Pors og N. Dorenbosch)

Sagsøgt: Den Europæiske Unions Kontor for Intellektuel Ejendomsret (EUIPO) (ved M. Capostagno og V. Ruzek, som befuldmægtigede)

Den anden part i sagen for appelkammeret ved EUIPO og intervenient ved Retten: Red Bull GmbH (Fuschl am See, Østrig) (ved advokaterne A. Renck og S. Petivlasova)

Sagens genstand

Søgsmål anlagt til prøvelse af afgørelse truffet den 15. maj 2019 af Fjerde Appelkammer ved EUIPO (sag R 201/2019-4) vedrørende en ugyldighedssag mellem Red Bull og Asolo.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Asolo LTD betaler sagsomkostningerne.

(1) EUT C 295 af 2.9.2019.
Rettens dom af 16. juni 2021 — RA mod Revisionsretten

(Sag T-867/19) (1)

(Personalesag - tjenestemænd - forfremmelse - forfremmelsesåret 2016 - afgørelse om ikke at forfremme sagsøgeren til lønklasse AD 11 - manglende bedømmelsesrapport - sammenligning af fortjenester - opfyldelse af en dom afsagt af Retten - vedtagelse af en ny afgørelse om ikke at forfremme - begrundelsespligt - vedtægtens artikel 45 - åbenbart urigtigt skøn)

(2021/C 310/27)

Processprog: fransk

Parter

Sagsøger: RA (ved advokat S. Orlandi)

Sagsøgt: Den Europæiske Revisionsret (ved C. Lesauvage og A.-M. Feipel-Cosciug, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af afgørelse af 27. februar 2019, hvorved Revisionsretten besluttede ikke at forfremme sagsøgeren til lønklasse AD 11, dels om erstatning for den skade, som sagsøgeren hævder at have lidt som følge af denne afgørelse.

Konklusion

1) Den Europæiske Revisionsret frifindes.

2) RA betaler sagsomkostningerne.

(1) EUT C 68 af 2.3.2020.
Rettens dom af 9. juni 2021 — Dansk Erhverv mod Kommissionen

(Sag T-47/19) (1)

(Statsstøtte - salg af drikkevarer i dåser i grænsebutikker i Tyskland til personer bosat i udlandet - pantfritagelse betinget af, at de købte drikkevarer indtages uden for Tyskland - klage - Kommissionens afgørelse om ikke at gøre indsigelse - annullationssøgsmål - søgsmålskompetence - formaliteten - betingelser for indledning af en formel undersøgelsesprocedure - retlig fejl - alvorlige vanskeligheder - begrebet »statsstøtte« - statsmidler - ingen pålæggelse af bøde)

(2021/C 297/36)

Processprog: engelsk

Parter

Sagsøger: Dansk Erhverv (København, Danmark) (ved advokaterne: T. Mygind og H. Peytz)

Sagsøgt: Europa-Kommissionen (ved B. Stromsky og T. Maxian Rusche, som befuldmægtigede)

Intervenient til støtte for sagsøgeren: Danmarks Naturfredningsforening (København) (ved advokaterne: T. Mygind og H. Peytz)

Intervenienter til støtte for sagsøgte: Forbundsrepublikken Tyskland (ved J. Möller, R. Kanitz, S. Heimerl og S. Costanzo, som befuldmægtigede) og Interessengemeinschaft der Grenzhändler (IGG) (Flensborg, Tyskland) (ved advokaterne M. Bauer og F. von Hammerstein)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse C(2018) 6315 final af 4. oktober 2018 vedrørende statsstøtte SA.44865 (2016/FC) — Tyskland — Angivelig støtte til fordel for grænsenære tyske drikkevareforhandlere.

Konklusion

1) Kommissionens afgørelse C(2018) 6315 final af 4. oktober 2018 vedrørende statsstøtte SA.44865 (2016/FC) — Tyskland — Angivelig støtte til fordel for grænsenære tyske drikkevareforhandlere annulleres.

2) Europa-Kommissionen bærer sine egne omkostninger og betaler de af Dansk Erhverv og Danmarks Naturfredningsforening afholdte omkostninger.

3) Forbundsrepublikken Tyskland og Interessengemeinschaft der Grenzhändler (IGG) bærer hver deres egne omkostninger.

(1) EUT C 103 af 18.3.2019.
Rettens dom af 9. juni 2021 — Borborudi mod Rådet

(Sag T-580/19) (1)

(Fælles udenrigs- og sikkerhedspolitik - restriktive foranstaltninger over for Iran med henblik på at forhindre nuklear spredning - indefrysning af midler - liste over personer, enheder og organer, som er omfattet af indefrysningen af midler og økonomiske ressourcer - opretholdelse af sagsøgerens navn på listen - urigtigt skøn - artikel 266 TEUF)

(2021/C 297/43)

Processprog: engelsk

Parter

Sagsøger: Sayed Shamsuddin Borborudi (Teheran, Iran) (ved advokat L. Vidal)

Sagsøgt: Rådet for Den Europæiske Union (ved V. Piessevaux og D. Mykolaitis, som befuldmægtigede)

Sagens genstand

Angående et søgsmål i henhold til artikel 263 TEUF med påstand om annullation af Rådets gennemførelsesforordning (EU) 2019/855 af 27. maj 2019 om gennemførelse af forordning (EU) nr. 267/2012 om restriktive foranstaltninger over for Iran (EUT 2019, L 140, s. 1), idet sagsøgerens navn er opført på listen i bilag IX til Rådets forordning (EU) nr. 267/2012 af 23. marts 2012 om restriktive foranstaltninger over for Iran og om ophævelse af forordning (EU) nr. 961/2010 (EUT 2012, L 88, s. 1).

Konklusion

1) Rådets gennemførelsesforordning (EU) 2019/855 af 27. maj 2019 om gennemførelse af forordning (EU) nr. 267/2012 om restriktive foranstaltninger over for Iran annulleres, for så vidt som den angår Sayed Shamsuddin Borborudi.

2) Rådet for Den Europæiske Union betaler sagsomkostningerne.

(1) EUT C 357 af 21.10.2019.
Rettens dom af 9. juni 2021 — DI mod ECB

(Sag T-514/19) (1)

(Personalesag - ansatte i ECB - godtgørelse af lægeudgifter og skoleudgifter - forfalskning - disciplinærsag - afskedigelse - straffesag - henlæggelse af sagen - frifindelse - direktionens kompetence - retssikkerhed - forældelse af disciplinærsagen - grundsætningen om, at straffedommen er afgørende for den pågældendes retsstilling under disciplinærsagen - uskyldsformodning - disciplinærudvalgets upartiskhed - retlig fejl - beviskraften af bevismidler - rimelig frist - sanktionens forholdsmæssighed - den retslige prøvelses intensitet - ansvar)

(2021/C 297/41)

Processprog: engelsk

Parter

Sagsøger: DI (ved advokat L. Levi)

Sagsøgt: Den Europæiske Centralbank (ved F. Malfrère og F. von Lindeiner, som befuldmægtigede, bistået af advokat B. Wägenbaur)

Sagens genstand

Søgsmål støttet på artikel 270 TEUF og på artikel 50a i statutten for Den Europæiske Unions Domstol med påstand for det første om annullation af ECB’s afgørelser af 7. maj 2019 om afskedigelse af sagsøgeren uden varsel af disciplinære grunde og af 25. juni 2019 om afslag på at genåbne sagen, for det andet om pålæg om sagsøgerens genansættelse fra den 11. maj 2019, og for det tredje om erstatning af det ikke-økonomiske tab, som sagsøgeren angiveligt har lidt som følge af disse afgørelser og på grund af den langvarige disciplinærsag.

Konklusion

1) Den Europæiske Centralbank frifindes.

2) DI bærer sine egne omkostninger og betaler to tredjedele af de omkostninger, der er afholdt af ECB, som bærer resten af sine omkostninger.

(1) EUT C 363 af 28.10.2019.
Rettens dom af 9. juni 2021 — Yanukovych mod Rådet

(Sag T-302/19) (1)

(Fælles udenrigs- og sikkerhedspolitik - restriktive foranstaltninger på baggrund af situationen i Ukraine - indefrysning af midler - liste over personer, enheder og organer, der er omfattet af indefrysningen af midler og økonomiske ressourcer - opretholdelse af sagsøgerens navn på listen - Rådets forpligtelse til at kontrollere, at afgørelsen fra et tredjelands myndighed er blevet truffet under iagttagelse af retten til forsvar og retten til en effektiv domstolsbeskyttelse)

(2021/C 297/39)

Processprog: engelsk

Parter

Sagsøger: Oleksandr Viktorovych Yanukovych (Sankt Petersborg, Rusland) (ved solicitors M. Anderson og R. Kiddell og barristers E. Dean og J. Marjason Stamp)

Sagsøgt: Rådet for Den Europæiske Union (ved P. Mahnič, A. Vitro og T. Haas, som befuldmægtigede)

Sagens genstand

Angående et søgsmål anlagt i henhold til artikel 263 TEUF med påstand om annullation af Rådets afgørelse (FUSP) 2019/354 af 4. marts 2019 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2019, L 64, s. 7) og Rådets gennemførelsesforordning (EU) 2019/352 af 4. marts 2019 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT 2019, L 64, s. 1), for så vidt som sagsøgerens navn ved disse retsakter er blevet opretholdt på listen over personer, enheder og organer, der er omfattet af disse restriktive foranstaltninger.

Konklusion

1) Rådets afgørelse (FUSP) 2019/354 af 4. marts 2019 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine, og Rådets gennemførelsesforordning (EU) 2019/352 af 4. marts 2019 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine annulleres, for så vidt som Oleksandr Viktorovych Yanukovychs navn er blevet opretholdt på listen over personer, enheder og organer, som er omfattet af disse restriktive foranstaltninger.

2) Rådet for Den Europæiske Union betaler sagsomkostningerne.

(1) EUT C 238 af 15.7.2019.
C 297/38

Rettens dom af 9. juni 2021 — FT m.fl. mod Kommissionen

(Sag T-699/19) (1)

(Personalesag - tjenestemænd - løn - ansatte ved Kommissionen, der gør tjeneste i et tredjeland - ajourføring af justeringskoefficienter - åbenbart urigtigt skøn - tilbagevirkende gyldighed - retssikkerhed - omsorgspligt)

(2021/C 297/46)

Processprog: fransk

Parter

Sagsøgere: FT og de 24 andre sagsøgere, hvis navne er anført i bilaget til dommen (ved advokat J.-N. Louis)

Sagsøgt: Europa-Kommissionen (ved B. Mongin og I. Melo Sampaio, som befuldmægtigede)

Sagens genstand

Søgsmål støttet på artikel 270 TEUF med påstand om annullation af afgørelsen om udfærdigelse af sagsøgernes lønsedler for december 2018, for så vidt som der heri for første gang sker anvendelse af de nye justeringskoefficienter, som finder anvendelse på deres løn, med tilbagevirkende kraft fra den 1. februar 2018.

Konklusion

1) Europa-Kommissionen frifindes.

2) FT og de andre sagsøgere, hvis navne er anført i bilaget til dommen, betaler sagsomkostningerne.

(1) EUT C 406 af 2.12.2019.
C 297/36

Rettens dom af 9. juni 2021 — Hill Mansilla mod Kommissionen

(Sag T-575/19) (1)

(Personalesag - tjenestemænd - forfremmelse - forfremmelsesåret 2018 - afgørelse om ikke at forfremme sagsøgeren - sammenligning af fortjenester - vurderingskriterier - åbenbart urigtigt skøn - ligebehandling - ikke-forskelsbehandling)

(2021/C 297/42)

Processprog: fransk

Parter

Sagsøger: Élise Hill Mansilla (Rodemack, Frankrig) (ved advokat R. Mbonyumutwa)

Sagsøgt: Europa-Kommissionen (ved M. Brauhoff og L. Vernier, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af Kommissionens afgørelse af 13. november 2018 om ikke at opføre sagsøgerens navn på den endelige liste over de tjenestemænd, der blev forfremmet i forfremmelsesåret 2018, dels om erstatning for den ikke-økonomiske og økonomiske skade, som sidstnævnte angiveligt har lidt som følge af denne afgørelse.

Konklusion

1) Europa-Kommissionen frifindes.

2) Élise Hill Mansilla betaler sagsomkostningerne.

(1) EUT C 357 af 21.10.2019.
Rettens dom af 9. juni 2021 — Yanukovych mod Rådet

(Sag T-303/19) (1)

(Den fælles udenrigs- og sikkerhedspolitik - restriktive foranstaltninger på baggrund af situationen i Ukraine - indefrysningen af pengemidler - liste over personer, enheder og organer, der er omfattet af indefrysningen af midler og økonomiske ressourcer - opretholdelse af sagsøgerens navn på listen - Rådets forpligtelse til at kontrollere, at afgørelsen fra et tredjelands myndighed er blevet truffet under iagttagelse af retten til forsvar og retten til en effektiv domstolsbeskyttelse)

(2021/C 297/40)

Processprog: engelsk

Parter

Sagsøger: Viktor Fedorovych Yanukovych (Rostov ved Don, Rusland) (ved solicitors M. Anderson og R. Kiddell samt barristers E. Dean og J. Marjason-Stamp)

Sagsøgt: Rådet for Den Europæiske Union (ved P. Mahnič, A. Vitro og T. Haas, som befuldmægtigede)

Sagens genstand

Angående et søgsmål anlagt i henhold til artikel 263 TEUF med påstand om annullation af Rådets afgørelse (FUSP) 2019/354 af 4. marts 2019 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine (EUT 2019, L 64, s. 7) og Rådets gennemførelsesforordning (EU) 2019/352 af 4. marts 2019 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine (EUT 2019, L 64, s. 1), for så vidt som sagsøgerens navn ved disse retsakter er blevet opretholdt på listen over personer, enheder og organer, der er omfattet af disse restriktive foranstaltninger.

Konklusion

1) Rådets afgørelse (FUSP) 2019/354 af 4. marts 2019 om ændring af afgørelse 2014/119/FUSP om restriktive foranstaltninger over for visse personer, enheder og organer på baggrund af situationen i Ukraine, og Rådets gennemførelsesforordning (EU) 2019/352 af 4. marts 2019 om gennemførelse af forordning (EU) nr. 208/2014 om restriktive foranstaltninger over for visse personer, enheder og organer på baggrund af situationen i Ukraine annulleres, for så vidt som Oleksandr Viktorovych Yanukovychs navn er blevet opretholdt på listen over personer, enheder og organer, som er omfattet af disse restriktive foranstaltninger.

2) Rådet for Den Europæiske Union betaler sagsomkostningerne.

(1) EUT C 238 af 15.7.2019.
C 297/38

Rettens dom af 9. juni 2021 — FJ m.fl. mod EU-Udenrigstjenesten

(Sag T-698/19) (1)

(Personalesag - tjenestemænd - løn - ansatte ved EU-Udenrigstjenesten, der gør tjeneste i et tredjeland - ajourføring af justeringskoefficienter - åbenbart urigtigt skøn - tilbagevirkende kraft - retssikkerhed - omsorgspligt)

(2021/C 297/45)

Processprog: fransk

Parter

Sagsøgere: FJ og 8 andre sagsøgere, hvis navne er opført i bilaget til dommen (ved advokat J.-N. Louis)

Sagsøgt: EU-Udenrigstjenesten (ved S. Marquardt og R. Spáč, som befuldmægtigede)

Sagens genstand

Søgsmål støttet på artikel 270 TEUF med påstand om annullation af afgørelsen om udfærdigelse af sagsøgerenes lønsedler for december 2018, for så vidt som der heri for første gang sker anvendelse af de nye justeringskoefficienter, som finder anvendelse på deres løn, med tilbagevirkende kraft fra den 1. februar 2018.

Konklusion

1) EU-Udenrigstjenesten frifindes.

2) FJ og de andre sagsøgere, hvis navne er opført i bilaget, betaler sagsomkostningerne.

(1) EUT C 406 af 2.12.2019.
Rettens dom af 9. juni 2021 — Iniciativa »Derecho de la UE, derechos de las minorías y democratización de las instituciones españolas« mod Kommissionen

(Sag T-611/19) (1)

(Regler for institutionerne - europæisk borgerinitiativ - »EU-lovgivning, minoritetsrettigheder og demokratisering af spanske institutioner« - ny EU-retlig ramme for at styrke retsstatsprincippet - afslag på registrering - åbenbart uden for Kommissionens beføjelser - ingen opfordring til at fremsætte et forslag til EU-retsakt - artikel 4, stk. 2, og artikel 2, nr. 1), i forordning (EU) nr. 211/2011 - begrundelsespligt - artikel 296 TEUF)

(2021/C 297/44)

Processprog: spansk

Parter

Sagsøger: Borgerkomitéen i initiativet »Derecho de la UE, derechos de las minorías y democratización de las instituciones españolas« (ved advokaterne G. Boye, I. Elbal Sánchez, E. Valcuende Sillero og I. González Martínez)

Sagsøgt: Europa-Kommissionen (ved I. Martínez del Peral, som befuldmægtiget)

Intervenient til støtte for sagsøgte: Kongeriget Spanien (ved S. Centeno Huerta, som befuldmægtiget)

Sagens genstand

Søgsmål støttet på artikel 263 TEUF med påstand om annullation af Kommissionens afgørelse (EU) 2019/1182 af 3. juli 2019 om forslaget til borgerinitiativ »EU-lovgivning, minoritetsrettigheder og demokratisering af spanske institutioner« (EUT 2019, L 185, s. 46).

Konklusion

1) Europa-Kommissionen frifindes.

2) Borgerkomitéen i initiativet »Derecho de la UE, derechos de las minorías y democratización de las instituciones españolas« bærer sine egne omkostninger og betaler Kommissionens omkostninger.

3) Kongeriget Spanien bærer sine egne omkostninger.

(1) EUT C 363 af 28.10.2019.
Rettens dom af 9. juni 2021 — HIM mod Kommissionen

(Sag T-235/19) (1)

(Voldgiftsbestemmelse - tilskudsaftaler indgået som led i det strategiske støtteprogram inden for informations- og kommunikationsteknologi (IKT) - revisionsrapport - debetnotaer udstedt af Kommissionen - OLAF-undersøgelse - annullationssøgsmål - modpåstand - fuld tilbagebetaling af tilskuddene - erstatning)

(2021/C 297/38)

Processprog: fransk

Parter

Sagsøger: Health Information Management (HIM) (Bruxelles, Belgien) (ved advokat P. Zeegers)

Sagsøgt: Europa-Kommissionen (ved J. Estrada de Solà og M. Ilkova, som befuldmægtigede)

Sagens genstand

For det første en hovedpåstand støttet på artikel 272 TEUF om, at det fastslås, at debetnotaerne nr. 3241901815 og nr. 3241901886 af 4. februar 2019, der tager sigte på tilbagebetaling af beløb på henholdsvis 94 445 EUR og 121 517 EUR på grundlag af tilskudsaftalerne nr. 225023, der vedrører projektet »ElDeRly-friEndly Alarm handling and monitorING (Dreaming)«, og nr. 250449, der vedrører projektet »Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)«, der blev indgået som led i det strategiske støtteprogram inden for informations- og kommunikationsteknologi (IKT), som blev fastsat ved det rammeprogram, der er oprettet ved Europa-Parlamentets og Rådets afgørelse nr. 1639/2006/EF af 24. oktober 2006 om et rammeprogram for konkurrenceevne og innovation (2007-2013), blev udstedt af Kommissionen under tilsidesættelse af dennes kontraktlige forpligtelser, og at de nævnte beløb følgelig ikke skal betales, samt, om fornødent, en påstand støttet på artikel 263 TEUF om annullation af disse debetnotaer, for det andet en modpåstand fra Kommissionen om, at HIM tilpligtes at foretage en fuld tilbagebetaling af de tilskud, der er modtaget i medfør af de ovennævnte aftaler, og en betaling af et beløb på 58 876,50 EUR i erstatning.

Konklusion

1) Europa-Kommissionen frifindes i hovedsøgsmålet.

2) De overtrædelser af tilskudsaftalerne nr. 225023, der vedrører gennemførelsen af projektet med titlen »ElDeRly-friEndly Alarm handling and monitorING (Dreaming)«, og nr. 250449, der vedrører gennemførelsen af projektet med titlen »Health monitoring and sOcial integration environMEnt for Supporting WidE ExTension of independent life at HOME (HOME SWEET HOME)«, som Health Information Management (HIM) har begået, udgør uregelmæssigheder som omhandlet i punkt II.1 i de almindelige betingelser i de nævnte aftaler.

3) HIM tilbagebetaler et beløb på 512 799 EUR til Kommissionen.

4) I øvrigt forkastes Kommissionens modpåstand.

5) HIM bærer sine egne omkostninger og betaler halvdelen af Kommissionens omkostninger.

(1) EUT C 206 af 17.6.2019.
Rettens dom af 9. juni 2021 — Exxonmobil Petroleum & Chemical mod ECHA

(Sag T-177/19) (1)

(REACH - udarbejdelse af en liste over stoffer, der er identificeret med henblik på senere at blive optaget i bilag XIV til forordning (EF) nr. 1907/2006 - optagelse af phenanthren på denne liste - artikel 57 og 59 i forordning nr. 1907/2006 - åbenbart urigtigt skøn - vægtning af oplysninger - proportionalitet - begrundelsespligt - ret til kontradiktion)

(2021/C 297/37)

Processprog: engelsk

Parter

Sagsøger: Exxonmobil Petroleum & Chemical BVBA (Antwerpen, Belgien) (ved advokaterne A. Kołtunowska og A. Bartl)

Sagsøgt: Det Europæiske Kemikalieagentur (ECHA) (ved W. Broere, C. Buchanan og M. Heikkilä, som befuldmægtigede, bistået af advokat S. Raes)

Intervenient til støtte for sagsøgeren: European Petroleum Refiners Association (Bruxelles, Belgien) (ved advokaterne J.-P. Montfort og T. Delille)

Intervenient til støtte for sagsøgte: Den Franske Republik (A.-L. Desjonquères, E. Leclerc, T. Stehelin og W. Zemamta, som befuldmægtigede)

Sagens genstand

Søgsmål støttet på artikel 263 TEUF med påstand om annullation af ECHA’s afgørelse ED/88/2018 af 19. december 2018, for så vidt som phenanthren herved optages på listen over stoffer, der er identificeret som særligt problematiske, som fastsat i artikel 59 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (EUT 2006, L 396, s. 1, berigtiget i EUT 2007, L 136, s. 3).

Konklusion

1) Det Europæiske Kemikalieagentur (ECHA) frifindes.

2) Exxonmobil Petroleum & Chemical BVBA bærer deres egne omkostninger og betaler de af Det Europæiske Kemikalieagentur (ECHA) afholdte omkostninger.

3) Den Franske Republik og European Petroleum Refiners Association bærer hver deres egne omkostninger.

(1) EUT C 187 af 3.6.2019.